Traficul rutier este blocat la această oră pe DN1A, în zona Babarunca, după ce un autoturism și un camion au intrat în coliziune.
Potrivit IPJ Brașov, în urmă cu puțin timp a avut loc un accident rutier, pe DN1A, în zona Babarunca, unde au fost implicate două autovehicule, un atocamion și un autoturism.
Din coliziunea produsă, două persoane, ocupante în autoturism, au suferit leziuni corporale și, la acest moment, beneficiază de sprijin de specialitate.
La fața locului sunt prezenți polițiștii din cadrul Biroului Rutier Săcele și ai Serviciului Criminalistic care efectuează cercetări pentru lămurirea condițiilor și circumstnțelor în care accidentul a avut loc.
La acest moment traficul este blocat, urmând a fi reluat după finalizarea cercetarilot la fața locului și îndepărtarea vehiculelor avariate de pe carosabil.
Poliția Brașov recomandă conducătorilor auto să manifeste prudență în condus și să adapteze viteza de deplasare la conditiile de drum și carosabil.